Huhtikuun laulu
Oi rakkaus, sun sykkees jumalaisen
 ja vapaan tunnen auringossa kevään,
 ilossa tuulen voimaa huokuvaisen
 ja tuoksussa, min orvokkien poveen
 puhalsit värisevään.

 Vanoissa kukkain kierrät, paisuneissa
 soluissa sykkii elinnestees huuma.
 Kuin kiuru laulat; kulta-atoomeissa
 sa lennät, uljas enkeli, ja taivaat
 valaisee valos kuuma.

 Oi rakkaus, oi ylösnoussut kevät!
 Taas tuuliin sinkoat sa siipein nuolet,
 saa sulta hehkun ruusut helenevät,
 maan peität sätein, suudelmin, mut yksin
 mun povessani kuolet.

Ada Negri
Runot
Saima Harmaja